Съобщение за план/програма:  Подробен устройствен план /ПУП/ – изменение на план за застрояване /ИПЗ/ на ПИ с идентификатор 36703.107.174 по КК и КР на село Кацелово, община Две Могили, предвиждащ образуване на нови поземлени имоти /проектни ПИ 462, ПИ 466, ПИ 468/, за които е необходимо провеждане на процедура по промяна предназначението на земеделската земя за неземеделски нужди и определянето на зона „Твек“ /зона за техническа инфраструктура, съоръжения и обекти/
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя - „ГРИЙН ПРОДЖЕКТС ДИВЕЛЪПМЪНТ“ ООД ПУП-ИПЗ на ПИ с идентификатор 36703.107.174 по КК и КР на село Кацелово, община Две Могили, предвиждащ образуване на нови поземлени имоти /проектни ПИ 462, ПИ 466, ПИ 468/, за които е необходимо провеждане на процедура по промяна предназначението на земеделската земя за неземеделски нужди и определянето на зона „Твек“ /зона за техническа инфраструктура, съоръжения и обекти/, попада в приложното поле на чл. 2, ал. 2, т. 4 от Наредбата за условията и реда за извършване на екологична оценка на планове и програми и в тази връзка е необходимо да се проведе процедура по преценяване на необходимостта от извършване на екологична оценка по реда на Глава шеста, Раздел II от Закона за опазване на околната среда.
Заданието за ПУП-ИПЗ на ПИ с идентификатор 36703.107.174 по КК и КР на село Кацелово е одобрено и разрешено за изработване с Решение №224 на Общински съвет Две Могили, взето на заседание с Протокол №14/31.10.2024г. Със същото решение Общински съвет Две Могили възлага на „Грийн Проджектс Дивелъпмънт“ ООД изработване на ПУП-ИПЗ на ПИ с идентификатор 36703.107.174 по КК и Кр на село Кацелово, при спазване на изискванията на Общия устройствен план на община Две Могили.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-6081-/1/-18.12.2024 г. 
